Maƙera
Makera masana'anta ce ko kuma wuri ne da ake keɓancewa don sana'ar sarrafa tama da ƙarafa da zinare da azurfa da sauran su. Sana'ar ƙira sana'a ce daɗaɗɗiya wadda take da ɗimbin tarihi a ƙasar hausa kuma kusan maƙera sune suke ƙera mafi yawan kayan aikin sana'o'in hannu.
Kira ta kasu kashi biyu akwai kirar fari da kuma kirar baki. Ga bayanin su ɗaya bayan ɗaya.

Ire-iren kira
 kirar fari: kirar fari anan ne ake kera irin kayan kwalliya/Ado na mata kamar su sarka, dan kunne, kumbo, askar wanzamai da kuma abun hannun mata da dai sauransu . 
 

 Kirar baki: kirar baki ita kusan kira game gari wadda ta hanyar wannan kirar ne ake kira wasu kayan amfani kamar galma ko kuma garma fatanya ko kuma fartanya takobi manjagara da dai sauransu.

Kayan aikin Makera
 Uwar Makera: karfe ce dunkulalliya wadda akanta ne ake buga karfe don mai dashi wani abu daban bayan an fito dashi daga wuta
 Guduma da ita ake bugun karfen da ake son kerawa bayan an dora shi akan makera
 Masaba itama dai abin bugun karfe ce, sai dai ita da zalla karfe ake yinta
 Madashi shi kuma da shine huda kota/kota bayan an sa shi a wuta yayi ja-jawur
 Gizago dashi ake sassakar kota
 Kurfi dashi ake datsa karfe 
 Gawayi shine makamashin wuta
Zugazugi fata sai ayi mata jima da zugazugi ake hura wutar makera
 Araftaki/Awartaki karfe ne da ake daukar karfe daga cikin wuta da kuma rike karfe yayin sarrafa shi
 Tama ita kuma tama itace sinadarin da ake yin karfe da ita
 Matsoni: dashi ake huda karfe
 Kasko ana aje ruwa acikin kasko don tsoma karfe a cikin shi don ragewa karfe zafi
 karfe shine abunda ake sarrafawa ko kuma kerawa
 Turu a cikin turu ne ake hura wutar makera
Wadannan sune kayayyakin da ake yin kira dasu a makera .

Manazarta